CELEX: C2006/108/51
Language: da
Date: 2006-05-06 00:00:00
Title: Sag T-90/06: Sag anlagt den  20. marts 2006  — TOMORROW FOCUS mod KHIM

6.5.2006   
            
            
               DA
            
            
               Den Europæiske Unions Tidende
            
            
               C 108/28
            
         Sag anlagt den 20. marts 2006 — TOMORROW FOCUS mod KHIM
   (Sag T-90/06)
   (2006/C 108/51)
   Stævningen er affattet på tysk
   Parter
   
      Sagsøger: TOMORROW FOCUS AG (München, Tyskland) (ved Rechtsanwalt U. Gürtler)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i appelsagen: Information Builders (Nederlandene) B.V. (Amstelveen, Nederlandene)
   Sagsøgerens påstande
   
               —
            
            
               Afgørelsen truffet den 17. januar 2006 af Første Appelkammer ved Harmoniseringskontoret (sag R 116/2005-1) annulleres, for så vidt der heri gives afslag på EF-varemærkeansøgning nr. 002382455 om registrering af EF-varemærket »Tomorrow Focus«.
            
         
               —
            
            
               Afgørelsen truffet den 17. januar 2006 af Første Appelkammer ved Harmoniseringskontoret (sag R 116/2005-1) ændres således, at EF-varemærkeansøgning nr. 002382455 om registrering af EF-varemærket »Tomorrow Focus« også godkendes for varerne »computer- og tekstbehandlingsmateriel« og for tjenesteydelserne »computerprogrammering og design af computerprogrammer (computer software), vedligeholdelse og opgradering af computerprogrammer og on-line opgraderingstjenester«.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter
   
      Ansøger om EF-varemærket: TOMORROW FOCUS AG
   
      Det omhandlede EF-varemærke: Ordmærket »Tomorrow Focus« for varer og tjenesteydelser i klasse 9, 16, 35, 38, 41 og 42 (ansøgning nr. 2382455).
   
      Indehaver af det i indsigelsessagen påberåbte varemærke eller tegn: Information Builders (Nederlandene) B.V.
   
      Det i indsigelsessagen påberåbte varemærke eller tegn: Figurmærket »Focus« for varer og tjenesteydelser i klasse 9, 16 og 42 (EF-varemærke nr. 68585).
   
      Indsigelsesafdelingens afgørelse: Indsigelsen tages til følge og der gives afslag på ansøgningen vedrørende klasse 9 og 42.
   
      Appelkammerets afgørelse: Den anfægtede afgørelse annulleres, der gives afslag på ansøgningen vedrørende visse varer og tjenesteydelser i klasse 9 og 42, og i øvrigt afvises indsigelsen.
   
      Søgsmålsgrunde: Tilsidesættelse af artikel 8, stk. 1, litra b), i forordning (EF) nr. 40/94 (1), da det ukorrekt blev fastslået, at der var risiko for forveksling mellem de sammenlignede varemærker.
   
      (1)  Rådets forordning (EF) nr. 40/94 af 20.12.1993 om EF-varemærker (EFT L 11, s. 1).